 Proza - : - Nora, soacra si-amaratul de mihai nedelcu : - Nora, soacra si-amaratul de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14052448 Nora,_soacra_si-amara tul' > Vizionari: 1518 > Nora, soacra si-amaratul proza [ ] Colectia: texte umoristice - - - - - - - - - - - - - - - - - - - - - - - - - de mihai nedelcu [pieijdi ] 2014-07-07 | | Ep.1 - Dragilor, ati venit, in sfarsit. Nu stiti ce ma bucur! Dar greu ati mai ajuns. - Sarut mana, mama. Traficul asta... - Ce faci tu Cipriana? Hai sa te sarut! Esti bine? Uite ce rochie frumoasa ai, verde deschis, la moda. - Ei, e mai veche. Ce mai faceti? - Bine, cum sa fac, tot singura, singura. - Lasa mama, acum am venit. - Bravo, copile, tare ma bucur. Mergeti sa va schimbati, am pregatit masa. Nora Nici n-am apucat bine sa ajungem si ne-a si luat la rost, intepata tu, parca inghitise un bat. Ma ia bineinteles cu Cipriana, prenumele meu preferat, cand stie ca nu suport si toata lumea imi spune Laura. Laura, fir-ar sa fie! si auzi draga, ma complimenteaza pentru rochia mea smarald de parca acum o vede. Cum care? Aia mulata pe corp, cu dantela tu, pe care mi-a luat-o nefericitul ei copil anul trecut. si doar cu noi a fost cand mi-a luat-o si o stie foarte bine, dar i-a stat in gat ca era vreo 400. si ce draga, daca-i mai scumpa, a platit ea? si apoi s-o vezi ce se miorlaie cum e ea de singura, ar trebui sa mearga Nelu tot la o saptamana sa o intrebe ce-a mancat la micul dejun si la ce episod din "Tanar si nelinistit" s-a mai uitat. Pai, iti dai seama ce bine am inceput week-end-ul. Acum ne plimbam prin centru, mergem la o limonada. Mai povestim. Soacra Ce faci sora, esti bine?...Acum au plecat, de nici 5 minute. Nu inapoi tu, ce vorbesti, de abia au venit azi dimineata. Nu, au iesit sa se plimbe prin centru, au mare nevoie de aer, stii? Ca de cand n-au mai venit, sunt convinsa ca au uitat si strazile, sun imediat la politie sa-i caute...Da, glumesc, haz de necaz, ce sa fac? Nelutu? E bine, sanatos, vai de capul lui. Se vede ca e chinuit de la o posta, cu desteapta asta, dar ce pot eu sa mai fac, cu ce-l mai pot ajuta, spune si tu, i-a trebuit tate, i-au trebuit, acum sa se spele pe cap cu ele. Sa vezi cu ce rochie a venit. Exact cu aia de i-a cumparat-o fiu-mio anul trecut de fata cu mine, ca sa ma infrunte. De parca eu nu stiu cat munceste el si se lupta cu toate, si pentru ce? Sunt foarte necajita, da, foarte necajita si-mi pare rau, dar nu-l pot ajuta cu nimic. Sigur, am pregatit mancare buna, gatesc de alaltaieri. Le-a placut, dar cu mofturi draga, ea daca face o supa la o luna e miracol de la Dumnezeu, dar acum, vai, nu se poate, nu, trebuie ciorba fara bors ca ii sta in stomac...sta-i-ar o tenie, Doamne iarta-ma, uite cum ma enervez. El a incercat din toate, dragul mamii, dar fara tragere, nu mai are putere ca pe vremuri. E ingandurat, trist of, tare ma doare inima. Te cheama sotul? Bine, du-te, lasa ca-ti povestesc mai tarziu. Pa! Amaratul: Salut Gicule, da, suntem la Mures. Am venit pe la mama. Da. Vorbim pe luni. Servus. Ep.2 - Vaaai, cat ati stat, am crezut ca nu mai veniti. V-a placut plimbarea? - Eu ma duc la baie, am o urgenta. - Du-te Nelule! Du-te linistit. Ei, cum vi s-a parut orasul? S-a schimbat mult? - Foarte frumos, e parca tot mai aranjat centrul. - Aranjat ca avem primar bun acum, sigur. V-ati cumparat ceva frumos? - Niste pantofi. - Foarte bine, draga mea. Pantofi frumosi si de calitate ca aici nu gasiti voi la Bucuresti. Cu toc? - Nu pentru mine, pentru Nelu. - Pentru Nelu? Pai si eu i-am luat doua perechi. - i-ati luat? Of, daca stiam... - Ai dreptate, nu v-am spus, eu sunt de vina si varsta asta nesuferita. Am vrut sa fie o surpriza, de ziua lui, saracu". Uite cum am gresit... - Dar nu-i cam devreme? Ziua lui e in aprilie. - Asa e, ai dreptate, dar eu ma asigur. Cine stie cand mai puteti veni. Sunteti asa de ocupati, asa de ocupati.... Nelu cu serviciul, tu cu scoala si toata casa. Foarte greu. - Da, facem ce putem. - stiu, stiu, sunteti chinuiti. Eu nu mai pretind nimic, Cipriana, stau si singura, mi-e bine. Uite-l si pe Nelu, a iesit victorios. Haideti la masa, avem tort la desert. - Aoleu. Nora Tu, m-auzi?...Nu pot urla, ca s-au culcat toti. Da. Nelu? Sforaie de jumatate de ceas, il stii cum e. Ce faci, te-am trezit?... Bun. Stai sa-ti povestesc: i-am luat lui Nelu o pereche de pantofi. Da, bine, mi-am luat si mie doua, doar nu m-am tampit de tot. Foarte faini, o pereche cu platforma, una fara. Super imi vin, sunt asa pe negru, cu varf rotund. Ce? Nu i-am aratat tu, esti nebuna? i-am pus in portbagaj cand ne-am intors. Tu, ne-a indopat ca pe porci, tu! Ei nu, ospitalitate inteleg, dar asta-i crima curata. Ca la tara tu, nu degeaba a copilarit la coada vacii. iti spun, eu m-am ferit cat am putut, dar Nelu nu-i in stare sa refuze, sa n-o supere, Doamne fereste!, ca pica soarele. Da, a fost de trei ori la buda, sa vezi ca mai merge si la noapte. Au baut si o sticla de vin. Eu nu, am baut apa minerala. Dar ce, nu mi-aud destule, ajungea un pahar si eram betiva anului. Nici nu-mi pare rau, Cramposie de la isarescu, s-o bea ei. Dar incepusem cu pantofii lui Nelu. i-a luat si ea doua perechi. Negri cu gaurele tu, ceva splendid, poate sa mearga la nunti de manelisti cu ele. Da, si mie mi-a daruit cu maxima generozitate o fusta de-o palma de-un rosu turbat tu, iti crapa retina. Da tu, de iesit pe centura, asta crede ca de-acolo m-a cules Nelu. iti spun, zici ca-i din Pretty Woman. Da, si a facut tort de ziua pretiosului, auzi-l ce sforaie, de parca nu mai venim peste doua saptamani. Biata maica-mea sta la Constanta cu lunile, nici pas nu zice, dar la curtea Maiestatii Sale sunt alte obiceiuri. si bineinteles ca iar s-a luat de scoala mea, pai daca mai am Master-ul de facut, ce vrea? ii sta pe creier ca-i la plata, nu stiu cum a aflat, asta ma spioneaza tu! O fi mers si la facultate, poti sa crezi...Ce vrei ma?...Cu Nico. Bine, inchid. Tu, l-am trezit pe Nelu, hai ca te pup. Vorbim maine. Soacra Ce faci sora, dormi? Ce fericita esti tu, eu nu mai pot. Mare lucru sa n-ai copii, nu poti multumi la Dumnezeu, uita-te la mine in ce hal am ajuns. Ei lasa, acum tot te-ai trezit. Ei doi? S-au culcat draga, trag la aghioase, pun pariu, mai ales delicata printesa. Ce-a mai facut, zici? O mincinoasa draga, minte de ingheata putul. Au venit azi din centru burdusiti de cumparaturi, pentru ea, bineinteles, rochii, pantofi, pantaloni, si ce crezi? Le-au pitit in masina. Da! Ca sa nu stiu eu. Pai am stat la geam si i-am vazut. Vai de capul si zilele mele, si sa vezi cu ce seninatate ma mintea nenorocita! Da, sigur, sa nu-mi fac tensiune, am cel putin 20 cu 13, stiu sigur. Bine, bine, ma calmez. Sa vezi si la cina, iar numai fite si fasoane, ca e prea gras, ca e prea mult, ca noi fara prajeli, noi fara zahar...E tras Nelu la fata ca o mumie. Daa, nu, ce, e anorexic. E bolnav. Moare. L-am rugat sa mearga la doctor, sa-i dea ceva, el nu, ca-i bine. Cica are energie destula...Da, si sa vezi cum a sarit japita pe cadouri. Ah, tu nu stii, i-am luat lui Nelu niste pantofi eleganti, sa mearga la bancheturi si simpozioane cu ei. La nora-mea i-am luat o fusta moderna, asa mai tinereasca. Adica scurta tu, cum poarta pipitele astea de Bucuresti. Ma rog, de Constanta, mare diferenta. Se vede ca-i place, am nimerit-o la fix, ca atata are, corpul, prin cap fluiera neuronii a paguba...Da, master cu plata, o inteligenta rara, ne-a scos din anonimat. si nici nu da pe la scoala, stiu ca m-am interesat, doar nu-l avem noi la Economice pe nepotul Valeriei, e asistent pe acolo, mi-a spus tot. Tot in 7 si 8 se scalda si stii cum umfla profesorii notele in ziua de azi...Ei, asta e nora ce-am meritat-o eu. O restantiera! Amaratul: E cineva la baie?! Ep.3 - Ce zi buna am prins, mai copilasi! - Foarte buna. - si ce idee buna ati avut cu parcul. Uite ce placut e pe banca. - Daa... - Voi ce-ati fi facut daca erati la Bucuresti? - Pai... - Mergeati la mall, nu? - Nu cred. - Eu de obicei merg la biserica. Dar aici conteaza si varsta. si cum ai fost obisnuit. - Daa... - Vreti o ciocolata? - Mama, lasa-ma! stii ca azi noapte nu mi-a fost bine. - Tu care ai asa un stomac de bun! Doar de la mine l-ai mostenit. Tu mancai si pietre si n-aveai nimic. Pe la Bucuresti ce mai mancati? Mai aveti pizza din aia buna? - Gateste Laura, mama. Mancam bine. - Mancati bine...dar stresul, stresul e tot mai mare, asa-i? Ce vremuri ati prins si voi... - Nu ne plangem, ne vedem de treaba si speram sa fie mai bine. - A, sigur, toate se rezolva...Cipriana, am tot vrut sa te intreb. Nu cumva tu ai un pic de burtica? - Eu? Burtica? - Nu? Atunci mi s-o fi parut mie. si eu care speram ca poate imi faceti o surpriza mica si dragalasa la anul... - Nu, nici vorba. E prea devreme. - Oh, ce m-as bucura. Sa am eu un nepotel, sau doi... Dar, aveti dreptate, nu-i nici o graba, si mai incolo se poate, si la 40 de ani. Eu oricum nu ma amestec. Nu-i genul meu. Alte mame fac asta, soacra-mea m-a chinuit cat a putut, Dumnezeu s-o odihneasca si s-o ierte. Eu nu. Nu ma bag. Voi hotarati, e viata voastra, eu sunt acum pe planul doi. - Eh, lasa mama, ai si tu rolul tau. - Esti un copil bun. Niste slanina mananci la pranz? Am luat o jumatate de kilogram. - Mama, nu ma omori. - O feliuta la aperitiv. stii cum te regleaza la mate? Nora Ciao, ce faci? Da? Bine, ne intoarcem acasa. Da, suntem pe drum. A fost un circ, tu! Vai! inca de asa ceva n-am crezut-o-n stare. A inceput cu mancarea, aluzii tu, una si una, de cum gatesc eu. De zici ca ea are 3 medalii MasterChef iar eu numai cu paine unsa am crescut. Dar asta nu-i nimic, stai sa vezi! Numai ce ne relaxam pe banca in parc si ma ataca cu copiii. Asa cum auzi, pe fata, tu! Sa-i produc trei-patru nepoti ca de nu, e nenorocire. stii ceva? i-am intors-o de nu s-a vazut, dar unde se crede? "Nu ai un pic de burtica?" Auzi cine vorbeste! A pus 10 kile numai in ultimul an si se ia de mine care stii cata sala bag...Asta ma face grasa tu! si nu numai asta, dar sa se bage asa unde nu-i fierbe oala, dar ce-s io, iapa de prasila? Fii atent Nelule la drum! Lasa-ma-n pace, nu vezi ca vorbesc la telefon? Mai vede ea vizite, asta-i razboi pe fata. Ce-i cu Nelu? asta?! A tacut amaratul, ce te astepti? Cand e vorba de "mami" e un pampalau fara pereche. Numai acasa e mare leu. Ei lasa ca vede ea, fusta i-am facut-o deja carpa, sterg parbrizul cu ea, si maine ma duc la mall numai de ciuda. Trei rochii imi iau. Nelu, concentreaza-te la drum! Soacra Unde-ai fost? in vecini, ma faci sa te sun ca proasta...Au plecat de vreo ora. Cum sa fie? Groaznic. Nici nu mai inteleg de ce vin la mine. Mai bine sa nu vad si sa stiu, mi-ar fi clar mai usor. si de era dus pe front era mai bine, macar nu stiam prin ce trece. De mancat n-au mancat mai nimic, era sa raman cu oala de sarmale aproape plina. Noroc ca le-am dosit-o intr-o sacosa la picioare, in spate. Macar o saptamana sa aiba ce manca, amaratul. Dar nu cred ca-si mai revine. Asta e...Bine macar ca n-au copii. Pai nu ti-am spus? A facut draguta o burta de luna a sasea, o splendoare. si se mai si fataie cu mulaturi pe ea, e penibil, m-au vazut oamenii in parc. Ea pune rezerve pe iarna si el se clatina pe picioare. Ce sportiva tu? Sportiva la shopping, aia da. Sa-i suga toata puterea...Bun copil am avut. Asa un copil de bun...ma doare inima...cum sa nu plang? Ca...ma...tot...gandesc si ma macin...da, bine. tie ti-e usor sa vorbesti. Stai sa-mi suflu nasul. Of, m-am linistit. Bine ca inca nu-i insarcinata, poate tot mai sunt sperante, Dumnezeu e mare. stii ca nu merge veci la biserica? Da, si s-o vezi ce zambea prin parc la toti barbatii, unii cu neveste si copii langa ei, mai mare... Amaratul: Da Gicu, suntem pe drum. Vreti maine seara la un film? Perfect. Cum sa fie? Bine, ca de obicei. Ne vedem, salut! Epilog tie nu-ti miroase a sarmale? | index 'pageview'); 